ddrg/super_eurlex huggingface dataset:
Uredba Sveta (EGS) št. 741/93

z dne 17. marca 1993

o uporabi skupne intervencijske cene za oljčno olje na Portugalskem

SVET EVROPSKIH SKUPNOSTI JE

ob upoštevanju pogodbe o ustanovitvi Evropske gospodarske skupnosti,

ob upoštevanju Akta o pristopu Španije in Portugalske in zlasti člena 234(3) Akta,

ob upoštevanju predloga Komisije,

ob upoštevanju mnenja Evropskega parlamenta [1],

ker je zaradi dokončnega oblikovanja notranjega trga zaželeno, da se odstranijo vse trgovinske ovire ne samo med državami članicami Skupnosti v njeni sestavi z dne 31. decembra 1985, ampak tudi, kolikor se le da, med temi in novimi državami članicami;

ker v skladu z Aktom o pristopu portugalska cena za oljčno olje postopoma doseže skupno ceno do začetka tržnega leta 1995/96; ker do tega datuma velja pristopna odškodnina v trgovini med to državo in drugimi državami članicami;

ker se ob ohranitvi proizvodne pomoči in pomoči za porabo na ravni, določeni z Aktom o pristopu, predvideva predčasna uskladitev portugalske cene s skupno ceno, glede na ponovnovzpostavitev ravnotežja iz Uredbe Sveta (EGS) št. 2047/92 z dne 30. junija 1992 o določitvi cen, pomoči in odstotkov pomoči, ki se zadržijo v sektorju oljčnega olja za tržno leto 1992/93 [2],

SPREJEL NASLEDNJO UREDBO:

Člen 1

Skupna intervencijska cena za oljčno olje se uporablja na Portugalskem.

Člen 2

Prehodni ukrepi, potrebni za nemoten prehod od ureditve iz člena 290 Akta o pristopu do ureditve iz te uredbe, zlasti zato, da se prepreči odklone normalnih tržnih tokov med Portugalsko in ostalimi državami članicami, se sprejmejo v skladu s postopkom iz člena 38 Uredbe (EGS) št. 136/66/EGS [3].

Člen 3

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 17. marca 1993

Za Svet

Predsednik

B. Westh

[1] UL C 21, 25.1.1993.

[2] UL L 215, 30.7.1992, str. 3.

[3] UL 172, 30.9.1966, str. 3025. Uredba, kakor je bila nazadnje spremenjena z Uredbo (EGS) št. 2046/92 (UL L 215, 30.7.1992, str. 1).

--------------------------------------------------
Uredba Komisije (EGS) št. 1793/93

z dne 30. junija 1993

o operativnem dogodku za kmetijske pretvorbene količnike, ki se uporabljajo v hmeljarstvu

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 3813/92 z dne 28. decembra 1992 o obračunski enoti in pretvorbenih količnikih, ki se uporabljajo za namene skupne kmetijske politike [1], in zlasti člena 6(2) Uredbe,

ker se v Skupnosti lahko za hmeljne proizvode odobri pomoč, uvedena s členom 12 Uredbe Sveta (EGS) št. 1696/71 z dne 26. julija 1971 o skupni tržni ureditvi za hmelj [2], kot je bila nazadnje dopolnjena z Uredbo (EGS) št. 3124/92 [3];

ker pri hmelju ne obstaja tržno leto; ker je torej treba uvesti odstopanje od člena 11(1) Uredbe Komisije (EGS) št. 1068/93 z dne 30. aprila 1993 o podrobnih pravilih za določanje in uporabo kmetijskih pretvorbenih količnikov [4];

ker je z Uredbo Komisije (EGS) št. 2540/75 z dne 6. oktobra 1975 o določitvi dogodka, ko pomoč proizvajalcem hmelja zapade v plačilo [5], določeno, da se kot operativni dogodek za kmetijske pretvorbene količnike, ki se uporabljajo za plačilo pomoči, vzame datum, ko Svet sprejme uredbo, ki določa znesek pomoči proizvajalcem za letino prejšnjega leta; ker mora biti datum operativnega dogodka za kmetijski pretvorbeni količnik v zvezi s pomočjo proizvajalcem hmelja 1. julij leta začetka veljavnosti uredbe Sveta o določitvi zneska pomoči; ker je treba torej razveljaviti Uredbo (EGS) št. 2540/75;

ker so ukrepi, predvideni s to uredbo, v skladu z mnenjem Upravljalnega odbora za hmelj,

SPREJELA NASLEDNJO UREDBO:

Člen 1

Kmetijski pretvorbeni količnik, ki se uporablja v zvezi s pomočjo, predvideno v členu 12 Uredbe Sveta (EGS) št. 1696/71, je količnik, veljaven 1. julija v letu, v katerem začne veljati uredba o določitvi zneska pomoči proizvajalcem.

Člen 2

Razveljavi se Uredba (EGS) št. 2540/75.

Člen 3

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. junija 1993

Za Komisijo

René Steichen

Član komisije

[1] UL L 387, 31.12.1992, str. 1.

[2] UL L 175, 4.8.1971, str. 1.

[3] UL L 313, 30.10.1992, str. 1.

[4] UL L 108, 1.5.1993, str. 106.

[5] UL L 259, 7.10.1975, str. 9.

--------------------------------------------------
31993R1380
5.6.1993 L 136/20 URADNI LIST EVROPSKIH SKUPNOSTI
UREDBA KOMISIJE (EGS) št. 1380/93
z dne 4. junija 1993
o odpravi carin in nespremenljivih delov dajatev v trgovini med Portugalsko in ostalo Skupnostjo
ter o tem, da Portugalska od 1. aprila 1993 uporablja dajatve skupne carinske tarife v trgovini s
tretjimi državami
KOMISIJA EVROPSKIH SKUPNOSTI JE
ob upo števanju Pogodbe o ustanovitvi Evropske gospodarske
skupnosti,
ob upo števanju Akta o pristopu Španije in Portugalske in zlasti
člena 75(4) in člena 243(4) Akta,
ker Akt o pristopu predvideva odpravo carin in drugih delov
dajatev za kmetijske proizvode v trgovini med Portugalsko inSkupnostjo deseterice; ker navedene dolo čbe omogo čajo hitro
usklajevanje portugalskih carin s skupno carinsko tarifo;
ker se na podlagi Uredbe Sveta (EGS) št. 3792/85 z dne 20.
decembra 1995 o dolo čitvi režimov, ki se uporabljajo za trgo-
vino s kmetijskimi proizvodi med Španijo in Portugalsko (
1),
kakor je bila nazadnje spremenjena z Uredbo Komisije (EGS)št. 3296/88 (
2), dolo čbe iz člena 75(4) in člena 243(4) Akta o
pristopu enako uporabljajo v zvezi s carinami v trgovini medŠpanijo in Portugalsko;
ker sta Portugalska in Španija v zvezi s tem vložili zahtevek;
ker oblikovanje enotnega trga zahteva odstranitev vseh ovir v
trgovini, ne samo med državami članicami Skupnosti, kakr šna
je bila 31. decembra 1985, ampak tudi med državami člani-
cami in Španijo in Portugalsko, ter tudi med tema dvema drža-
vama;
ker so ukrepi, predvideni s to uredbo, v skladu z mnenjem vseh
zadevnih upravljalnih odborov,SPREJELA NASLEDNJO UREDBO:
Člen 1
1. Od 1. aprila 1993:
(a) Portugalska v trgovini s preostalo Skupnostjo za proizvode,
ki so predmet skupne ureditve trga, odpravi:
— carine,
— nespremenljive dele dajatev, namenjene zagotavljanju
zaščite predelovalne industrije;
(b) Španija v trgovini s Portugalsko odpravi carine za proiz-
vode, ki so predmet skupne ureditve trga;
(c) odpravijo se carine, ki jih preostala Skupnost uporablja za
uvoz iz Portugalske in Španije.
2. Od 1. aprila 1993 Portugalska v trgovini z državami
nečlanicami uporablja carine, ki jih uporablja ostala Skupnost.
Vendar se dolo čbe iz prej šnjega pododstavka uporabljajo od
začetka veljavnosti te uredbe za proizvode pod tarifno
oznako KN ex 1208 10 00, 1515 11 00, 1515 19 10 inex 0901 12 00, za katere je Portugalska pred 1. aprilom 1993uporabljala carine, nižje od tistih, ki jih uporablja preostala
Skupnost.
Člen 2
Ta uredba za čne veljati z dnem objave v Uradnem listu Evropskih
skupnosti .
Uporablja se od 1. aprila 1993, ob upo števanju dolo čb drugega
pododstavka člena 1(2).
Ta uredba je v celoti zavezujo ča in se neposredno uporablja v vseh državah članicah.
V Bruslju, 4. junija 1993
Za Komisijo
René STEICHEN
Član Komisije03/Zv. 14 217 Uradni list Evropske unije SL
(1) UL L 367, 31.12.1985, str. 7.
(2) UL L 293, 27.10.1988, str. 7.
Uredba Komisije (EGS) št. 25/93

z dne 8. januarja 1993

o izdajanju uvoznih dokumentov za nekatere vrste konzerviranega tuna in palamide iz nekaterih tretjih držav

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 3759/92 z dne 17. decembra 1992 o skupni tržni ureditvi za ribiške proizvode in proizvode iz ribogojstva [1],

ob upoštevanju Uredbe Sveta (EGS) št. 3900/92 [2] o posebnih podrobnih pravilih za uporabo Uredbe (EGS) št. 3759/92 v zvezi z uvoznim režimom Skupnosti za nekatere vrste konzerviranega tuna, palamide in sardel iz nekaterih tretjih držav, zlasti člena 3(1) Uredbe,

ker člen 3(1) zgoraj navedene uredbe novim uvoznikom dodeljuje 11115 ton od razpoložljive količine 74100 ton; ker člen 4(2) iste uredbe predpisuje, da mora Komisija v primeru, če količine, za katere so bili zaprošeni uvozni dokumenti, presegajo razpoložljive količine, določiti enotni odstotek, ki ga je treba uporabljati za zahtevane količine, da se zmanjša uvoz;

ker količine, za katere so novi uvozniki zaprosili 4. in 5. januarja 1993, presegajo razpoložljive količine; ker je treba glede na to določiti obseg, v katerem se lahko uvozni dokumenti izdajajo;

ker so količine, za katere so bili izdani uvozni dokumenti, dosegle višino 11115 ton;

ker je zato treba odložiti izdajanje teh dokumentov novim uvoznikom,

SPREJELA NASLEDNJO UREDBO:

Člen 1

Uvozni dokumenti za konzerviranega tuna iz rodu Thunnus, črtastega tuna (Euthynnus pelamis) in druge vrste iz rodu Euthynnus, ki sodijo pod tarifne oznake KN ex16041411, ex16041419 in ex16042070, iz tretjih držav iz člena 1(1) Uredbe (EGS) št. 3900/92, za katere so bile v skladu s členom 3(1)(b) navedene uredbe prošnje vložene 4. in 5. januarja 1993 in posredovane Komisiji 6. januarja 1993, se izdajo za do 3,61 % zaprošenih količin.

Izdaja uvoznih dokumentov za proizvode iz prvega pododstavka se odloži za vloge v skladu s členom 3(1)(b) Uredbe (EGS) št. 3900/92, vložene s 6. januarjem 1993.

Člen 2

Ta uredba začne veljati 11. januarja 1993.

Ta uredba je v celoti zavezujoča in se neposredno uporablja v vseh državah članicah.

V Bruslju, 8. januarja 1993

Za Komisijo

Yannis Paleokrassas

Član Komisije

[1] UL L 388, 31.12.1992.

[2] UL L 392, 31.12.1992.

--------------------------------------------------
Uredba Sveta (EGS) št. 1108/93

z dne 4. maja 1993

o nekaterih določbah za uporabo dvostranskih sporazumov o kmetijstvu med Skupnostjo na eni strani ter Avstrijo, Finsko, Islandijo, Norveško in Švedsko na drugi strani

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju predloga Komisije,

ker je Skupnost podpisala dvostranske sporazume o nekaterih kmetijskih režimih v obliki izmenjave pisem z Avstrijo, Finsko, Islandijo, Norveško, Švedsko in Švico v Portu 2. maja 1992;

ker so bili navedeni sporazumi podpisani hkrati s Sporazumom o Evropskem gospodarskem prostoru, in sicer med Evropsko gospodarsko skupnostjo, Evropsko skupnostjo za premog in jeklo ter državami članicami teh skupnosti na eni strani in državami članicami Evropskega združenja za prosto trgovino na drugi strani, v nadaljevanju "Sporazum EGP"; ker je bil cilj vseh pogodbenic, da Sporazum EGP in dvostranski sporazumi o kmetijstvu začnejo veljati hkrati;

ker so bili zaradi odločitve Švicarske konfederacije, da Sporazuma EGP ne ratificira, sporazumi v obliki izmenjave pisem podpisani 17. marca 1993 med Skupnostjo na eni strani ter Avstrijo, Finsko, Islandijo, Norveško in Švedsko na drugi strani, in sicer z namenom, da se dvostranski sporazumi o kmetijstvu, ki so bili z navedenimi državami podpisani 2. maja 1992, uporabljajo od 15. aprila 1993 dalje in tako dolgo, dokler ne začne veljati Sporazum EGP; ker sporazumi z dne 17. marca 1993 predvidevajo tudi, da se, razen če se pogodbenice neodločijo drugače, navedeni začasni sporazumi iztečejo 1. januarja 1994, če Sporazum EGP ne začne veljati na ta dan;

ker je z Odločbo z dne 15. marca 1993 [1] Svet odobril navedene sporazume;

ker je treba sprejeti izvedbene določbe za uporabo različnih določb navedenih sporazumov,

SPREJEL NASLEDNJO UREDBO:

Člen 1

Za kmetijske proizvode, navedene v Prilogi II k Pogodbi in zajete v pravila skupne ureditve trga, se izvedbene določbe za dvostranske sporazume o kmetijstvu, podpisane 2. maja 1992 v Portu med Evropsko gospodarsko skupnostjo na eni strani ter Avstrijo, Finsko, Islandijo, Norveško in Švedsko na drugi strani, sprejmejo skladno s postopkom, določenim v členu 30 Uredbe Sveta (EGS) št. 804/68 z dne 27. junija 1968 o skupni ureditvi trga z mlekom in mlečnimi proizvodi [2], v ustreznih členih drugih uredb o skupni ureditvi trgov. Kadar je za uporabo sporazumov nujno tesno sodelovanje z državami podpisnicami, lahko Komisija sprejme vse ukrepe, ki so potrebni za takšno sodelovanje.

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba se uporablja od 15. aprila 1993 dalje.

Ta uredba je v celoti zavezujoča in se neposredno uporablja v vseh državah članicah.

V Bruslju, 4. maja 1993

Za Svet

Predsednik

J. Trøjborg

[1] UL L 109, 1.5.1993, str. 1.

[2] UL L 148, 28.6.1968, str. 1. Uredba, kakor je bila nazadnje spremenjena z Uredbo (EGS) št. 2071/92 (UL L 215, 30.7.1992, str. 1).

--------------------------------------------------
Uredba Komisije (EGS) št. 1943/93

z dne 16. julija 1993

o izdajanju uvoznih dokumentov za konzerve iz določenih vrst tuna s poreklom iz tretjih držav

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 3759/92 z dne 17. decembra 1992 o skupni ureditvi trga za ribiške proizvode in proizvode iz ribogojstva [1], spremenjene z Uredbo (EGS) št. 697/93 [2], in zlasti njenega člena 21(5),

ker je bila z Uredbo Komisije (EGS) št. 1792/93 [3] novim uvoznikom, navedenim v členu 3(1)(b) Uredbe Komisije (EGS) št. 3900/92 [4], dodeljena pravica do uvoza 210 ton konzerv iz določenih vrst tuna; ker zaradi majhne razpoložljive količine v primeru, da zahtevana količina preseže razpoložljivo, Komisija z žrebom izbere med zahtevki, vloženimi na isti dan;

ker so se uvozni dokumenti, za katere so zaprosili novi uvozniki dne 13. julija 1993, nanašali na količino 4980 ton; ker je Komisija z žrebom izbrala med temi zahtevki dne 15. julija 1993;

ker je treba pri nadaljnjih zahtevkih prekiniti izdajanje uvoznih dokumentov s strani držav članic,

SPREJELA NASLEDNJO UREDBO:

Člen 1

Za zahtevke, vložene dne 13. julija 1993, se v skladu s členom 3(1)(b) Uredbe (EGS) št. 3900/92 dodelijo uvozni dokumenti za konzerve iz tune rodu Thunnus, bonita ali črtasti tun (Euthynnus pelamis) in drugih vrst rodu Euthynnus z oznakami KN ex16041411, ex16041419, ex16041930 in ex16042070 s poreklom iz tretjih držav, ki so navedene v členu 1(1) Uredbe (EGS) št. 3900/92, kakor sledi:

(tone) |

Prejemnik | Dovoljena količina |

Matrico Belgium | 15 |

Becker, Ernst | 15 |

Bioreform Ltd | 15 |

Campione & Farnetani Gmbh | 15 |

Hofka Warenhandelsgesellschaft mbH | 15 |

Kaiser's Kaffee-Geschäft AG | 15 |

Lohmann Vertriebsgesellschaft mbH | 15 |

Merkur Delta Intern. Partenreederei | 15 |

Rickertsen Getränke Vertrieb GmbH & Co. KG | 15 |

Rickertsen, Georg & Jürgen (GmbH & Co.) | 15 |

Schaub, H. Friedrich & Co. | 15 |

Wolf Handelsgesellschaft mbH | 15 |

Photocopying Equipment & Rentals (SE) Ltd | 15 |

W. H. Frost Ltd | 15 |

Člen 2

Izdajanje uvoznih dokumentov za konzerve iz tune rodu Thunnus, bonita ali črtasti tun (Euthynnus pelamis) in drugih vrst rodu Euthynnus z oznakami KN ex16041411, ex16041419, ex16041930 in ex16042070 s poreklom iz tretjih držav, ki so navedene v členu 1(1) Uredbe (EGS) št. 3900/92, se ustavi za zahtevke na podlagi člena 3(1)(b) navedene uredbe, ki so bili vloženi od 14. julija 1993.

Člen 3

Ta uredba začne veljati 20. julija 1993.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. julija 1993

Za Komisijo

Yannis Paleokrassas

Član Komisije

[1] UL L 388, 31.12.1992, str. 1.

[2] UL L 76, 30.3.1993, str. 12.

[3] UL L 163, 6.7.1993, str. 21.

[4] UL L 392, 31.12.1992, str. 26.

--------------------------------------------------
Uredba Sveta (ES) št. 500/94

z dne 21. februarja 1994

o sklenitvi Protokola o začasni uporabi Sporazuma o ustanovitvi Mednarodnega znanstveno-tehnološkega centra v imenu Evropske skupnosti

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 235 Pogodbe v povezavi s prvim stavkom člena 228(2) in prvim pododstavkom člena 228 (3) Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ker bo sklenitev Protokola s strani Evropske skupnosti do začetka veljavnosti Sporazuma o ustanovitvi Mednarodnega znanstveno-tehnološkega centra, podpisanega 27. novembra 1992, pripomogla k uresničevanju ciljev Skupnosti;

ker Pogodba ne daje drugih pooblastil za sprejem te uredbe razen tistih, ki so navedena v členu 235,

SPREJEL NASLEDNJO UREDBO:

Člen 1

Protokol o začasni uporabi Sporazuma o ustanovitvi Mednarodnega znanstvenega o-tehnološkega centra se odobri v imenu Evropske skupnosti.

Besedilo Protokola je priloženo k tej uredbi.

Člen 2

Predsednik Sveta v imenu Evropske skupnosti poda uradno obvestilo, kot je določeno v členu I Protokola.

Člen 3

Uporabljata se člena 3 in 4 Uredbe (EGS) št. 3955/92 [2].

Člen 4

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. februarja 1994

Za Svet

Predsednik

Th. Pangalos

[1] UL C 61, 28.2.1994.

[2] UL L 409, 31.12.1992, str. 1

--------------------------------------------------
Uredba Komisije (ES) št. 655/94

z dne 24. marca 1994

o spremembi Uredbe (EGS) št. 2454/93 o izvedbenih pravilih za carinski zakonik Skupnosti v zvezi z enotno upravno listino in oznakami, ki naj se uporabljajo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2913/92 z dne 12. oktobra 1992 o Carinskem zakoniku Skupnosti [1] in zlasti člena 249 Uredbe,

ker Uredba Komisije (EGS) št. 2454/93 [2], kakor je bila nazadnje spremenjena z Uredbo (ES) št. 3665/93 [3], določa obrazce, ki naj se uporabljajo za carinsko deklaracijo;

ker bi morali biti postopki, ki se opravljajo po postopkih pasivnega oplemenitenja za tekstil, na carinskih deklaracijah jasno določljivi;

ker so ukrepi, predvideni v tej uredbi, v skladu z mnenjem Odbora za carinski zakonik,

SPREJELA NASLEDNJO UREDBO:

Člen 1

Priloga 38 k Uredbi (EGS) št. 2454/93 se spremeni v skladu s Prilogo k tej uredbi.

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od 1. januarja 1995.

Ta uredba je v celoti zavezujoča in se neposredno uporablja v vseh državah članicah.

V Bruslju, 24. marca 1994

Za Komisijo

Christiane Scrivener

Članica Komisije

[1] UL L 302, 19.10.1992, str. 1.

[2] UL L 253, 11.10.1993, str. 1.

[3] UL L 335, 31.12.1993, str. 1.

--------------------------------------------------

PRILOGA

Priloga 38 k Uredbi (EGS) 2454/93 se spremeni:

- besedilo, ki se nanaša na oznaki 21 in 22 v oddelku v zvezi s poljem 37, se glasi:

"21. Začasni izvoz po postopku pasivnega oplemenitenja [1], razen omenjenega pod oznako 25.

22. Začasni izvoz po postopku pasivnega oplemenitenja, razen omenjenih pod oznako 21 ali oznako 25."

- v oddelek v zvezi s poljem 37 se vstavi naslednja oznaka:

"25. Začasni izvoz v vseh primerih, kjer se uporabljajo ekonomski postopki pasivnega oplemenitenja za tkanine, vzpostavljeni z Uredbo (EGS) št. 636/82."

[1] Člen 145(1) Uredbe (EGS) št. 2913/92.

--------------------------------------------------
Uredba Komisije (ES) št. 763/94

z dne 6. aprila 1994

o spremembi Uredbe (EGS) št. 2730/81 o določitvi seznama agencij v državah nečlanicah uvoznicah, ki so upravičene izdajati razpise v sektorju mleka in mlečnih proizvodov

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], nazadnje spremenjene z Uredbo (ES) št. 230/94 [2], in zlasti člena 13(3) in 17(4) Uredbe,

ker je Uredba Komisije (EGS) št. 2730/81 [3], nazadnje spremenjena z Uredbo (EGS) št. 3793/88 [4], vzpostavila seznam agencij v državah nečlanicah uvoznicah, upravičenih izdajati razpise v sektorju mleka in mlečnih proizvodov;

ker je v smislu najnovejših informacij, ki so Komisiji na voljo o trgovski praksi, ki jo upoštevajo zadevne države uvoznice, in uradnega značaja zadevnih agencij, treba Uredbo (EGS) št. 2730/81 spremeniti;

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

V Prilogi k Uredbi (EGS) št. 2730/81 se seznam organizacij izdajateljic spremeni:

Za državo uvoznico Alžirijo, tri naslednje agencije izdajateljice:

"Office régional du lait et des produits laitiers du centre (ORLAC),

1, Place Slimane Hmdadouchi,

Hussein Dey, Alger.

Office régional du lait et des produits laitiers de l'Est (Orelait),

Annaba,

route d'El-Hadjar,

Algérie.

Office régional du lait et des produits laitiers de l'Ouest (Orolait).

87, avenue de l'Anp,

Es Senia/Oran,

Algérie."

se nadomestijo z:

"Groupement d'intérêt Commun des Offices du Lait Orelait-Orlac-Orolait,

1, Place Slimane Hmdadouchi,

Hussein Dey, Alger."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 6. aprila 1994

Za Komisijo

René Steichen

Član Komisije

[1] UL L 148, 28.6.1968, str. 13.

[2] UL L 30, 3.2.1994, str. 1.

[3] UL L 272, 26.9.1981, str. 25.

[4] UL L 334, 6.12.1988, str. 14.

--------------------------------------------------
Uredba Komisije (ES) št. 792/94

z dne 8. aprila 1994

o določitvi podrobnih pravil za uporabo Uredbe Sveta (EGS) št. 3118/93 za prevoznike, ki opravljajo cestne prevoze tovora za lastne potrebe

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 3118/93 z dne 25. oktobra 1993 o pogojih, pod katerimi lahko prevozniki nerezidenti opravljajo notranje cestne prevoze tovora v državi članici [1], in zlasti člena 1(4) uredbe,

ker je treba dovoljenja za opravljanje kabotaže izdajati podjetjem, upravičenim do opravljanja cestnega prevoza tovora za lastne potrebe, in podjetjem, ki opravljajo cestni prevoz tovora za najem ali plačilo;

ker bi moralo biti za državo članico gostiteljico dovoljenje za opravljanja kabotaže zadostno dokazilo, da je podjetje upravičeno opravljati cestne prevoze tovora za lastne potrebe v skladu s točko 4 Priloge k Prvi direktivi Sveta z dne 23. julija 1962 o vzpostavitvi nekaterih skupnih pravil za mednarodni prevoz (prevoz blaga po cesti za najem ali plačilo) [2], kakor je bila nazadnje spremenjena z Uredbo (EGS) št. 881/92 [3];

ker naj vsi pogoji za izdajo in uporabo dovoljenj za opravljanje kabotaže iz Uredbe (EGS) št. 3118/93 veljajo za kabotažne cestne prevoze za lastne potrebe;

ker se mora ta uredba uporabljati od 1. januarja 1994, da bi zajela kabotažne prevoze za lastne potrebe, ki so bili že opravljeni po Uredbi (EGS) št. 3118/93,

SPREJELA NASLEDNJO UREDBO:

Člen 1

Podjetja, ki imajo v državi članici ustanovitve sedeža po zakonodaji te države članice pravico opravljati cestne prevoze tovora za lastne potrebe, so upravičena do pridobitve dovoljenj za opravljanje kabotaže iz člena 2 Uredbe (EGS) št. 3118/93 pod enakimi pogoji kakor podjetja, ki opravljajo cestne prevoze tovora za najem ali plačilo.

Člen 2

Organi države članice gostiteljice štejejo dovolilnice za opravljanje kabotaže za zadostno dokazilo, da je podjetje upravičeno opravljati cestne prevoze tovora za lastne potrebe, kakor je opredeljeno v točki 4 Priloge k Prvi direktivi.

Člen 3

Ta uredba začne veljati na dan objave v Uradnem listu Evropskih skupnosti.

Uporablja se od 1. januarja 1994.

Ta uredba je v celoti zavezujoča in se neposredno uporablja v vseh državah članicah.

V Bruslju, 8. aprila 1994

Za Komisijo

Abel Matutes

Član Komisije

[1] UL L 279, 12.11.1993, str. 1.

[2] UL 70, 6.8.1962, str. 2005/62.

[3] UL L 95, 9.4.1992, str. 1.

--------------------------------------------------